Public procurement notice: Contract Award Notice
Published: 2024-06-11
Buyer: HUS-yhtymä
Country: FI
Region: FI1B1
Contract type: Services
Procedure: Other single
CPV classification: 85100000: Health services | 85110000: Hospital and related services | 85144000
Estimated value: 16740000 EUR
Award criteria: quality

Technical requirements: Palliatiivisella eli oireenmukaisella hoidolla tarkoitetaan määritelmän mukaan
kuolemaan johtavaa tai henkeä uhkaavaa sairautta sairastavan potilaan ja hänen
läheistensä aktiivista kokonaisvaltaista hoitoa, jolla pyritään ehkäisemään ja
lievittämään kärsimystä ja vaalimaan elämänlaatua (Duodecim, Käypä Hoito -
suositus, 2019). Palliatiivinen hoito on porrastettu annettavan hoidon vaativuuden
mukaan kolmeen tasoon, eli perustasoon A, erityistasoon B ja vaativaan
erityistasoon C. Palliatiivisen hoidon järjestämisvastuu A- ja B-tasoilla kuuluu
hyvinvointialueille. Vaativan erityistason muodostavat yliopistollisten sairaaloiden
palliatiiviset keskukset, jotka palvelevat koko yhteistyöaluetta. HUSissa palliatiivinen
keskus kuuluu Syöpäkeskukseen ja se toimii osin verkostomaisesti jäljempänä
kuvatulla tavalla.

STM:n suosituksen mukaan palliatiivisen keskuksen palveluihin kuuluvat vaativan
avohoidon palliatiivinen poliklinikka, psykososiaalinen yksikkö ja
ympärivuorokautinen konsultaatiotuki yta-alueelle sekä vaativaan palliatiiviseen
hoitoon ja saattohoitoon erikoistunut kotisairaala ja saattohoito-osasto tai/ja
saattohoitokoti, joka toimii tukiosastona kotisairaalalle. C-tasolla tarvitaan myös
palliatiivisen hoidon vuodeosastoa palliatiivisia interventioita ja hoitojaksoja varten ja
palliatiivisen hoidon moniammatillinen konsultaatiotiimi yliopistosairaalassa. (STM
raportteja 2017:44). HUS on järjestänyt palliatiiviseen keskukseen kuuluvan
saattohoitokodin palvelut hankkimalla ne TERHO-säätiön ylläpitämästä
Terhokodista. Edellinen hankintapäätös C-tason saattohoitokodin palveluista tehtiin
yhtymähallituksessa 11.9.2023 § 102 vuodelle 2024 ja optiovuodelle 2025.
Päätöksessä todettiin, että vuoden 2024 aikana selvitetään yhteistyössä TERHO-säätiön
kanssa, mikä olisi Terhokodin rooli tulevaisuudessa nyt hyväksytyn
sopimuskauden jälkeen ja valmistellaan tarvittavat muutokset sopimuskauden
jälkeiselle ajalle. Yhtymähallituksen päätöksen mukaisesti HUSin ja TERHO-säätiön
edustajat ovat tehneet mainitun selvityksen, ja työryhmän tekemä selvitys on
raportoitu yhtymähallitukselle 25.3.2024 § 43.

Työryhmä on muun muassa muistiossaan todennut, että "Terhokodin tulee
jatkossakin toimia TERHO-säätiön ylläpitämänä eteläisen yhteistyöalueen vaativan
erityistason saattohoitokotina. Tämä vaihtoehto paitsi turvaa parhaiten palvelun
laadun säilymisen suosituksen mukaisena, niin myös mahdollistaa TERHO-säätiön
ja Terhokodin toiminnan sekä nykyisen varainhankinnan jatkumisen ja luo parhaat
edellytykset jatkaa nykyistä laajaa vapaaehtoistoimintaa Terhokodin hyväksi."

Tämän perusteella työryhmä on todennut, että "HUS-yhtymän ja TERHO-säätiön
välille laatia toistaiseksi voimassa oleva yhteistyösopimus TERHO-säätiön
ylläpitämän Terhokodin vuodeosastotoiminnasta (minimi 14 hoitopaikkaa) HUSyhtymän
verkostomaisesti toimivan palliatiivisen keskuksen yhteydessä."
Yhteistyösopimuksessa tulee kuvata yhteistyön rakenteet ja toimintatavat ja
yhteistyötä tulee tiivistää nykyisestä. Tarkoituksena on, että Terhokodissa on
jatkossa vain palliatiivisen keskuksen hoitoon ohjaamia potilaita. Yhtymähallitukselle
esitetään nyt yhteistyösopimuksen tekemistä HUS-yhtymän ja TERHO-säätiön
välille, joka kattaa sekä yhteistyöjärjestelyt ja yhteistyön kehittämisen Terhokodin
toiminnalle palliatiivisen keskuksen yhteydessä että vaativan erityistason
saattohoidon vuodeosastopalveluiden (14 hoitopaikkaa) hankinnan.

Hankintasopimus on voimassa 1.1.2025 alkaen toistaiseksi. Sopimus voidaan
irtisanoa siten, että irtisanomisaika alkaa irtisanomispäivää seuraavan kuukauden
alusta ja on tämän jälkeen vähintään 12 kuukautta.


Winner: HUS-yhtymä
Number of bids: 1